Publication: Magyar Közlöny
Issue: MK-2001-48 (Year: 2001, Number: 48)
Era: 1990-2004
Section: erdők tűz elleni védelméről szóló 12/1997. (II. 26.) BM rendeletet (a továbbiakban: R.) a földművelésügyi és vidékfejlesztési miniszterrel egyetértésben a következők szerint
Paragraph Index: 356

3. § Az R. 4. §-ának (1)—(2) bekezdése helyébe a következő rendelkezések lépnek: „(1) Az erdő és a vasútvonal erdő felőli vágánya között a terület kezelőjének legalább 10 méter, az erdő és a közút szilárd burkolatú széle között legalább 5 méter széles védősávot kell tartani. Ezen felül gőzmozdony üzemeltetése esetén az erdőgazdálkodó az erdő felőli szélső vasúti vágánnyal párhuzamos hosszirányban, a vágánytengelytől 30 m távolságra, továbbá ugyaneddig a távolságig a vasúti vágánytengelyre merőlegesen, a vasúti pálya felépítményének szélétől 300 méterenként, 3 méter széles keresztirányú, tűzvédő pásztát (ösvényt) köteles létesíteni és fenntartani.

Source: https://magyarkozlony.hu/hivatalos-lapok/b681b084105297a6938b3ac2cb45019b7e59a3d3/dokumentumok/818ae9723ab80043b21864c26caf4b61d690eaf5/letoltes